ANDREW WOMMACK EVANKELIUMIN ÄÄRELLÄ
SOTA ON OHI, OSA 10/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani aiheesta Sota on ohi.
Opetus kertoo siitä, -
että Jumala rakasti meitä ja lähetti Jeesuksen maksamaan kaikki synnit.
Tämä on viimeinen jakso, jolloin opetan sarjan toisesta osasta.
Jos tilaat opetuksen DC:illä tai DVD:illä, se on jaettu viiteen osaan.
Sarjan toinen osa on tänään tarjolla viimeistä päivää erikseen.
Olen puhunut Jesajan kirjan luvuista 52 ja 53.
Ensi jaksossa menen sarjassa eteenpäin ja puhun muista asioita, -
mutta tänään haluan puhua joistakin Jesajan luvun 54 jakeista.
Luku 54 on tietysti suoraa jatkoa luvulle 53, jossa kerrottiin, -
että Jeesus kantoi kipumme, murheemme ja sairautemme, -
että hänet haavoitettiin ja runneltiin meidän rikkomustemme tähden -
ja että Jumala näki sen hyväksi.
Luvussa 54 aletaan puhua niistä eduista ja hyödyistä, -
jotka saamme sen seurauksena, että Jeesus maksoi syntimme.
Ehtisinpä puhua tästä tarkemmin! Nostan kuitenkin esiin pari asiaa.
Jae 1 "Riemuitse, sinä hedelmätön, joka et ole synnyttänyt, -
huuda ilosta ja riemahda, sinä, joka et ole synnytyskivuissa ollut.
Sillä hyljätyllä on lapsia enemmän kuin aviovaimolla, sanoo Herra."
Tämä kuulostaa aluksi hullulta.
Eihän hedelmättömällä voi olla enemmän lapsia kuin synnyttäneellä.
Se on kuitenkin totta hengellisessä mielessä. Jakeessa 5 sanotaankin: -
"Sillä hän, joka sinut teki, on sinun aviomiehesi, -
Herra Sebaot on hänen nimensä, sinun lunastajasi on Israelin Pyhä, -
hän joka kaiken maan Jumalaksi kutsutaan."
Tämä tarkoittaa, että jos ymmärrämme kyvyttömyytemme -
miellyttää Jumalaa ja ansaita suhdetta Hänen kanssaan -
ja lakkaamme yrittämästä luoda tuota suhdetta itse, -
vaan otamme Hänet Herraksemme ja saamme tuon suhteen lahjana, -
se on kuin hedelmätön nainen saisi lapsen, jota ei voi itse tuottaa.
Jumalan siunaus on yltäkylläisempi kuin se, mitä saamme itse aikaan.
Tässä puhutaan lihan teoista.
Et voi itseksesi olla tuottelias etkä saada aikaan suhdetta Jumalaan, -
mutta jos nöyrryt ottamaan vastaan pelastuksen, voit tuottaa hedelmää.
Jae 2 "Tee avaraksi telttasi sija, levennettäköön sinun majojesi -
seinien kangas. Älä säästele! Pidennä telttaköytesi ja vahvista vaarnasi.
Sillä sinä olet leviävä oikealle ja vasemmalle, sinun jälkeläisesi -
ottavat omiksensa kansat ja tekevät autiot kaupungit asutuiksi."
Tässä siis sanotaan, että jos otat vastaan Jeesuksen sovituksen, -
elämäsi tulee olemaan menestyvää, hedelmällistä ja yltäkylläistä -
ei omien ponnisteluidesi kautta, vaan uskon kautta Jeesukseen.
Koko luku on täynnä hienoja asioita, joita siitä seuraa.
Jae 4 "Älä pelkää, sillä et sinä häpeään joudu; -
älä ole häpeissäsi, sillä et sinä ole pettyvä."
Tämä on yksi eduistamme, jos pelastumme armosta uskon kautta.
"...Nuoruutesi häpeän sinä olet unhottava, -
leskeytesi pilkkaa et ole enää muistava."
Tässä puhutaan siitä, mitä koit ennen kuin Jeesuksesta tuli Herrasi.
Ne unohtuvat, ja sinun on jopa vaikea uskoa, että ne tapahtuivat sinulle.
On kuin olisit ollut toinen ihminen, sillä uudistut niin syvästi Herrassa, -
ettet edes muista kaikkea sitä häpeää ja pilkkaa, jonka sait kokea.
Jae 6 "Sillä niinkuin hyljätyn, syvästi murheellisen vaimon -
on Herra sinut kutsunut ― nuoruuden vaimon, joka on ollut halveksittu, -
sanoo sinun Jumalasi.
Vähäksi silmänräpäykseksi minä hylkäsin sinut, -
mutta minä kokoan sinut jälleen suurella laupeudella."
Tämä puhuu juutalaisista.
"Vähäksi silmänräpäykseksi minä hylkäsin sinut, -
mutta minä kokoan sinut jälleen suurella laupeudella."
Jumala hylkäsi heidät lain rikkomisen takia, mutta armahtaa heidät jälleen.
Jae 8 "Ylitsevuotavassa vihassani minä peitin sinulta kasvoni -
silmänräpäykseksi, mutta minä armahdan sinut iankaikkisella armolla,
sanoo Herra, sinun lunastajasi."
Kun siis astumme sisään uuteen liittoon ja pelastumme siksi, -
että uskomme Pelastajaan, emme lakeja ja rituaaleja noudattamalla, -
ja saamme suhteen Jumalaan, kaikki nämä hyvät asiat tapahtuvat.
Jae 9 on todella voimallinen: -
"Sillä tämä on minulle, niinkuin olivat Nooan vedet: -
niinkuin minä vannoin, etteivät Nooan vedet enää tulvi maan ylitse, -
niin minä vannon, etten enää vihastu sinuun enkä sinua nuhtele."
Tätä pitää miettiä hetki. Tässä puhutaan Nooan vesistä.
On kahdenlaisia liittoja. Toisissa liitoissa Jumala sanoi: -
"Jos te teette näin, minä teen näin." Ne olivat ehdollisia liittoja.
Jumala teki myös liittoja, joiden toteutuminen ei riippunut meistä.
Ne olivat ehdottomia liittoja, joissa Jumalan toiminta -
ei riippunut lain noudattamisesta. Jumala teki Nooan kanssa liiton -
jakeessa 1. Moos. 9:11, kun Nooa perheineen tuli ulos arkista.
Jumala teki liiton ja vannoi itsensä kautta, -
ettei enää koskaan tuhoaisi maata vedenpaisumuksella.
Hän ei sanonut, ettei tuhoaisi maata, jos ihmiset eivät ärsyttäisi Häntä -
tai palaisi samoihin synteihin.
Liitossa ei ollut ehtoja. Jumala sanoi, ettei koskaan tuhoaisi maailmaa.
Kun jakeessa 9 puhutaan Nooan vesistä, se tarkoittaa, -
että tämä on ehdoton liitto. Se ei riipu meistä.
Jumala vannoi Nooalle, etteivät vedet enää peittäisi maata.
On ollut paikallisia tulvia, mutta Jumala ei ole koskaan -
tuhonnut maapalloa tulvalla eikä tule tuhoamaan, koska Hän lupasi niin.
Samoin kuin Hän teki ehdottoman lupauksen siitä, -
ettei tulva koskaan tuhoaisi maata, Hän sanoo: -
"...niin minä vannon, etten enää vihastu sinuun enkä sinua nuhtele."
Tämä on ehdoton lupaus.
Edellisissä luvuissa kerrottiin, että meillä on Pelastaja, Karitsa, -
ja Hänen kärsimyksensä tyydyttää Jumalan vihan.
Jumala ei ikinä ole vihainen niille, jotka astuvat sisään tähän liittoon.
Siksi enkelit lauloivat Luuk. 2:14:ssa "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Harva uskoo, ettei Jumala koskaan ole hänelle vihainen tai nuhtele häntä.
Minäkin ajattelin kerran Jumalan olevan minulle todella vihainen.
Tunsin Raamatun tarpeeksi hyvin tietääkseni, etten menisi helvettiin, -
mutta ajattelin, ettei Jumala haluaisi olla missään tekemisissä kanssani.
En ainakaan tuntenut olevani sen arvoinen, että Jumala käyttäisi minua.
Koin, että Hän oli minulle vihainen ja nuhteli minua aina, kun tein jotain.
Tässä sanotaan, ettei Hän koskaan ole meille vihainen tai nuhtele meitä.
Tämä liitto ei muutu eikä Jumala muuta mieltään tekojemme mukaan.
Moni sanoo kokeneensa Herran vihan.
Tämän perusteella sanon sinulle, että jos olet syntynyt uudesti, -
et ole koskaan kokenut Jumalan vihaa eikä Hän ole nuhdellut sinua.
Sinusta voi tuntua, että asia on toisin, mutta Jumalan Sana sanoo näin.
Vaikka joku sanoisi Jumalan tehneen elämänsä kurjaksi, -
kunnes hän katuisi syntejään, Raamattu opettaa toisin.
Jakeissa Joh. 16:8―12 sanotaan, -
että kun Pyhä Henki tulee, Hän näyttää maailmalle todeksi synnin.
Huomaa, että siinä puhutaan synnistä, ei monista synneistä.
Jakeen 9 mukaan tuo synti on se, ettemme usko Häneen.
Pyhä Henki ei siis syytä meitä yksittäisistä synneistä, -
sano olevansa meille vihainen ja käske katua helvetin tulen uhalla.
Jumala ei tee sellaista. Sen tekee vanhan liiton laki.
Uskonto on julistanut sitä, ja saatana käyttää sitä hyväkseen.
Paholainen on se, joka tuomitsee. Hän on veljien syyttäjä, Ilm. 12:10.
Pyhä Henki vakuuttaa meidät vain siitä, että Jeesus rakastaa meitä.
Jos et ota vastaan tuota rakkautta ja torjut tarjotun pelastuksen, -
ei ole mitään muuta pelastusta.
Pyhän Hengen tehtävä on positiivinen. Hän ei tuomitse sinua.
Jumala ei tee oloasi kurjaksi, vaikka tekisit jotain väärin.
Jos käytät huumeita, Jumala ei sano: "Miten kehtaat tehdä jotain sellaista!"
Hän ei tuomitse sinua, vaan sanoo: "Mikset luottaisi minuun?"
Jos et ole onnellinen vaan masennut, miksi etsit ratkaisua pillereistä?
Jumala kehottaa rakastavasti sinua kääntymään puoleensa.
Pyhä Henki tuo meidät synnintuntoon, mutta ei vakuuta meitä siitä, -
että olemme surkeita ihmisiä. Hän tuo meidät takaisin Jeesuksen luo.
Pyhä Henki kertoo vanhurskaudesta ja siitä, että saatana on tuomittu.
Minulla on hieno opetus siitä, mitä kaikkea hyvää Pyhä Henki tekee.
Moni syyttää Pyhää Henkeä siitä, että hänellä on kurja olo -
ja että Jumala vihaa häntä, mutta sanon jakeen Jes. 54:9 perusteella, -
että Jumala teki ehdottoman liiton. Jos astumme siihen sisään, -
Jumala ei ole koskaan meille vihainen eikä nuhtele meitä.
Se on lähes liian hyvää ollakseen totta, mutta Raamattu sanoo niin.
Jumala ei siis vihaa eikä nuhtele sinua. Omatuntosi voi tehdä niin.
Tuomitset itsesi, koska et tunne totuutta. Se voi myös olla paholainen.
Uskon, että monessa tapauksessa paholainen on opettanut meidät -
ajattelemaan vääriä asioita Jumalasta.
Hän on opettanut, että Jumala on vihainen ja ankara ja nuhtelee meitä.
Osaamme tuomita itsemme niin hyvin, että paholainen voisi lähteä lomalle.
Uskon, että paholainen sai meidät uskomaan, että Jumala tuomitsee.
Hän on valheen isä, joka esittää Jumalan väärässä valossa.
Hän käyttää uskontoa kääntääkseen ihmiset Jumalaa vastaan.
Hän on opettanut meille nämä asiat, -
mutta useimmiten me tuomitsemme itse itsemme.
Siksi haluan kertoa teille totuuden. Opetukseni voi muuttaa elämäsi.
Voit oppia tuntemaan totuuden, ja totuus tekee sinut vapaaksi.
Silloin tiedät, ettei Jumala ole sinulle vihainen eikä nuhtele sinua.
Jae 10 "Sillä vuoret väistykööt ja kukkulat horjukoot, -
mutta minun armoni ei sinusta väisty, eikä minun rauhanliittoni horju, -
sanoo Herra, sinun armahtajasi." Mikä upea raamatunkohta!
Niin kauan kuin maailmassa on vuoria ja kukkuloita, voit olla varma, -
etteivät Jumalan rauhanliitto ja armo ole väistyneet sinusta, -
koska Hän sanoo, että vuoret ja kukkulat horjuvat ennen sitä.
Ehkä asut paikassa, jossa et näe vuoria, mutta minä asun vuoristossa -
lähes kolmen kilometrin korkeudessa.
Voin kertoa alavan maan asukkaille, että vuoret ovat vielä paikallaan.
Niinpä Jumalan rauhanliitto ja armokin ovat vielä voimassa.
Harva ajattelee, että Jumala olisi ystävällinen.
He pitävät Häntä kovana, ankarana ja vihaisena itsevaltiaana, -
mutta Raamattu sanoo, -
etteivät Hänen rauhanliittonsa ja armonsa ikinä väisty meistä.
Jumala rakastaa sinua.
Hän on sinua kohtaan ystävällisempi kuin kukaan ihminen.
Tiedän, että monille teistä on opetettu jotain aivan muuta, -
mutta Raamattu opettaa, ettei Hänen rauhanliittonsa -
koskaan väisty meistä. Tästä enkelit lauloivat jakeessa Luuk. 2:14.
Enkelit julistivat Jumalan kunniaa ja rauhaa ihmisiä kohtaan, -
Jumalan rauhanliittoa. Rauhanliitto on sitova sopimus.
Jumala ei voi valehdella.
Hän sanoo, että suhtautuu nyt ihmisiin rauhanomaisesti -
sen tähden, mitä Jeesus teki. Jeesus on meidän rauhamme, -
joka mursi meitä erottavan väliseinän, kuten jakeessa Ef. 2:14 sanotaan.
Tämä Jeesuksen rauhanliitto ei tule koskaan väistymään meistä.
Jumala ei koskaan torju sinua. Suuri osa uskovista ajattelee, -
että heillä on rauha Jumalan kanssa silloin, kun he tunnustavat syntinsä.
Heti, jos he tekevät syntiä, he menettävät pelastuksensa.
Jos he kuolisivat ennen kuin ovat ehtineet tunnustaa syntinsä, -
he joutuisivat helvettiin, vaikka olisivat syntyneet uudesti kauan sitten.
Jos teet yhden virheen etkä ehdi tunnustaa sitä ennen kuolemaasi, -
joudut suoraan helvettiin. Ei se ole mikään rauhanliitto.
Jumalan rauha kestää ikuisesti, ei vain seuraavaan syntiisi asti.
Ensi viikolla alan puhua siitä, -
että kaikki syntimme, menneet, nykyiset ja tulevat, on jo sovitettu -
ja annettu anteeksi. Jeesus maksoi ne kaikki yhdellä kertaa.
Jos ymmärrät tämän, sinulla tulisi olla rauhanliitto.
Efesolaiskirjeen luvussa 6 Paavali kehottaa meitä -
pukemaan yllemme koko Jumalan taisteluvarustuksen.
Jae 10 "Lopuksi, vahvistukaa Herras- sa ja hänen väkevyytensä voimassa.
Pukekaa yllenne Jumalan koko sota-asu, voidaksenne kestää -
perkeleen kavalat juonet. Sillä meillä -
ei ole taistelu verta ja lihaa vastaan, vaan hallituksia vastaan, -
valtoja vastaan, tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu..."
Monilla uskovilla on yllään ainoastaan pelastuksen kypärä.
He eivät ole pukeneet ylleen vanhurskauden haarniskaa.
Heillä ole uskon kilpeä tai Hengen miekkaa -
eikä heidän kupeitaan ei ole vyötetty totuuteen.
Jae 13 "ottakaa päällenne Jumalan koko sota-asu, voidaksenne -
pahana päivänä tehdä vastarintaa ja kaikki suoritettuanne pysyä pystyssä.
Seisokaa siis kupeet totuuteen vyötettyinä, -
ja olkoon pukunanne vanhurskauden haarniska, -
ja kenkinä jaloissanne alttius rauhan evankeliumille."
Room. 1:16 "minä en häpeä evanke- liumia; sillä se on Jumalan voima, -
itsekullekin uskovalle pelastukseksi".
Evankeliumi on Jumalan voima, ja se on rauhan evankeliumi.
Juuri siksi enkelit julistivat Jumalan rauhaa ihmisille.
Siksi jakeen Jes. 54:10 mukaan Jumalan armo ja rauhanliitto -
eivät koskaan väisty meistä. Niin kauan kuin vuoret ovat paikallaan, -
Jumala ei ole sodassa niiden kanssa, jotka ottavat sovituksen vastaan.
Jumala ei ole sinulle vihainen. Uskonto opettaa, että pitää tehdä -
kaikki oikein, jotta Jumala hyväksyisi, mutta Jumala hyväksyy sinut jo, -
jos tunnustat uskosi Jeesukseen. Hän näki Jeesuksen kärsimyksen, -
ja se tyydytti Hänen vihansa. Tärkeintä on se, mitä Jeesus teki.
Jos ymmärrät tämän, sinulla voi olla rauha Jumalan kanssa.
Room. 5:1 "Koska me siis olemme uskosta vanhurskaiksi tulleet, -
niin meillä on rauha Jumalan kanssa." Voit kokea todellisen rauhan vain, -
jos lakkaat yrittämästä ansaita suhdetta Jumalaan -
ja Jumalan suosiota tekemällä kaiken täysin oikein, -
ja nöyrryt Jumalan armon varaan ja otat pelastuksen vastaan lahjana.
Room. 6:23 "Sillä synnin palkka on kuolema, mutta Jumalan armolahja -
on iankaikkinen elämä". Suorituksiin perustuva suhde ei tuo rauhaa.
Vaikka onnistuisit tänään hyvin, lukisit Raamattua, et kiroilisi, -
himoitsisi etkä tekisi mitään väärin, vaan tekisit kaiken oikein -
ja kokisit rauhaa tänään, huomenna on taas uusi päivä.
Sinun pitäisi tehdä kaikki uudestaan, ja saattaisi hyvin käydä niin, -
ettet onnistuisikaan yhtä hyvin etkä kokisi rauhaa tai lepoa.
Voit kokea rauhaa Jumalan kanssa vain, jos lakkaat tukeutumasta -
omiin tekoihisi. Et koskaan pysty elämään tarpeeksi pyhää elämää -
voidaksesi kokea olosi turvalliseksi, mutta jos luotat Jeesukseen -
ja ymmärrät, että Jumala hyväksyy sinut sen vuoksi, mitä Jeesus teki, -
saat täydellisen rauhan ja voit levätä, sillä Jeesus on sama iankaikkisesti.
Hänen uhrinsa kelpaa aina, eikä Hän koskaan riko liittoaan.
Siksi voin olla täysin varma, että vaikka olen vain ihminen, -
joka tekee virheitä ja joskus todella typeriäkin asioita, -
Jumala rakastaa minua ja hyväksyy minut Jeesuksen uhrin tähden.
Jeesus on yhtä pyhä huomennakin, ja Hänen liittonsa on yhä voimassa.
Hänen rauhanliittonsa ja armonsa eivät koskaan väisty minusta.
Hän ei ole minulle vihainen eikä nuhtele minua. Sama pätee sinuunkin.
Jeesuksen kautta voit saada suhteen Jumalaan ja sen rauhan, -
josta enkelit lauloivat: "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Aina kun kuulet tuon jakeen näin joulun alla, ajattele sitä, -
että se tarkoittaa Jumalan rauhaa, Hänen rauhanliittoaan -
ja rauhan evankeliumia, ei niinkään rauhaa ihmisten välillä.
Jumala ei ole sinulle yhtään vihainen.
Jumala rakastaa sinua, koska olet ottanut Jeesuksen Herraksesi.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan toisessa osassa pohditaan, riittääkö Jeesus.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämän, median, lähetyksen tai musiikin alalla.
Lähetyskoulu aloittaa toimintansa lukuvuonna 2012―2013 -
ja antaa opiskelijoille mahdollisuuden kokeilla lähetystyötä lähetyskentällä.
He oppivat selviämään vieraassa kulttuurissa kertoen evankeliumia.
Nettisivuillamme on lisää tietoa tästä kurssista, -
joka on tarjolla opiskelijoillemme.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Oletko muutoksentekijä? Meillä on yhteistyökouluja eri puolilla maailmaa.
Sama totuus, joka vapauttaa Englannin-koulussamme, -
vapauttaa myös mm. Belfastissa, Pietarissa ja Amsterdamissa.
Nettisivuiltamme tai palvelunumerostamme saat tietoa -
kaikista yhteistyökouluistamme.
Muuta elämäsi ja muuta maailma.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön